Όπως περιέγραψε ο Δήμος Βερύκιος ο Πάνος Καμμένος επισκέφτηκε το νησί μαζί με τον αρχηγό των Ενόπλων Δυνάμεων. Την ώρα που το ελικόπτερο που μετέφερε τον υπουργό πλησίαζε στην περιοχή δέχθηκε κλήση από τουρκικό ραντάρ το οποίο ενημέρωνε τον Έλληνα χειριστή ότι πετούσε σε τουρκικό εναέριο χώρο!

Κατά πάγια τακτική των Τούρκων σε περιοχές κοντά στα σύνορα ή ακόμη και πάνω από ελληνικές νησίδες οι χειριστές των ραντάρ παρενοχλούν τα ελληνικά μέσα και οι χειριστές τους λένε στους πιλότους ότι έχουν εισέλθει σε τουρκικό εναέριο χώρο…

Ο Τούρκος ελεγκτής πάντως αυτή τη φορά δεν έλαβε την απάντηση που περίμενε, ούτε από εκεί που την περίμενε…

Σύμφωνα με τα όσα είπε ο Δήμος Βερύκιος ο Τούρκος ελεγκτής ακούστηκε στον ασύρματο να λέει:

βρίσκεστε εντός τουρκικού εναέριου χώρου, παρακαλώ καταθέστε σχέδιο πτήσης

Τότε, σύμφωνα με την περιγραφή πήρε το μικρόφωνο του ασυρμάτου ο Πάνος Καμμένος και απάντησε:

Πετάω επί ελληνικού εναέριου χώρου, είμαι ο Έλληνας υπουργός Άμυνας

Ο Τούρκος όμως απτόητος επανέλαβε τη φράση του και τότε άκουσε απ’ τον Πάνο Καμμένο να του λέει:

Βρε άι σιχτίρ

